laion/Wikipedia-Exotic huggingface dataset:
פגפילגרסטים

פגפילגרסטים (pegfilgrastim) הוא פילגרסטים או גורם מגרה יצירת מושבות גרנולוציטים(אנ')‏ (G-CSF) רקומביננטי שעבר פגילציה(אנ'). פגפילגרסטים הוא החומר הפעיל בתרופות המשמשות לגרות ייצור של תאי דם לבנים (נויטרופילים) ומשפיע על שגשוג ודיפרנציאציה של נויטרופילים בתוך מח העצם. פגפילגרסטים מותווה להפחתת ההיארעות של זיהומים, המתבטאים בחום נויטרופני(אנ'), בחולים עם ממאירויות לא-מיאלואידיות, המקבלים תרופות אנטי-סרטניות מיאלוסופרסיביות, הקשורות עם היארעות משמעותית קלינית של חום נויטרופני. פגפילגרסטים מותווה גם להגדלת השרידות בחולים שנחשפו בצורה אקוטית למינונים מיאלוסופרסיביים של קרינה (תת-תסמונת המטופויאטית של תסמונת קרינה חריפה). אישור להתוויה זו התבסס על ניסויים בחיות ניסוי ונתמך על נתונים של השפעת פגפילגרסטים על נויטרופניה חמורה, בחולים עם סרטן שטופלו עם כימותרפיה מיאלוסופרסיבית. מנגנון הפעולה והיישומים הקליניים של פגפילגרסטים זהים לאלה של פילגרסטים. ההבדל העיקרי הוא משך הפעולה הארוך יותר של פגפילגרסטים. בהשוואה לפילגרסטים, פגפילגרסטים הדגים פינוי כלייתי נמוך וזמן מחצית חיים של סילוק, ארוך יותר (עד ל-80 שעות לעומת 4 שעות של פילגרסטים), מאפיינים המוקנים על ידי הפגילציה (PEGylation). משך הפעולה הקצר של פילגרסטים מצריך מתן יומי, בעוד שזריקה אחת של פגפילגרסטים לכל מחזור של כימותרפיה, עשויה להספיק, בהתאם להתוויה. פגפילגרסטים משווק, בין היתר, בשמות המסחריים ניולסטה (neulasta) וניולסטים - (neulastim)‏ על ידי חברת אמג'ן(אנ') ובשמות מסחריים נוספים. בחודש יולי 2016, מינהל המזון והתרופות האמריקאי (FDA) דחה את הבקשה לאישור תרופה ביוסימילרית לפגפילגרסטים, מטעם חברת סנדוז (Sandoz) מקבוצת נוברטיס. בשנת 2018, אישר ה-FDA האמריקאי 2 תרופות ביוסימלאריות לפגפילגרסטים, בחודש יוני אושרה פולפילה (fulphila) של החברות מיילן וביוקון(אנ')‏ ובחודש נובמבר אושרה התרופה הביוסימילארית אודנסיה (udenyca) של חברת קוהרוס ביוסאיינסס (Coherus Biosciences)‏. תרופות ביוסמילאריות נוספות לפגפילגרסטים אושרו לשיווק באירופה. התרופה ניולסטים מאושרת לשיווק בישראל, בצורת מזרק מוכן לשימוש, במתן תת-עורי, ומיועדת להעלאת מספר תאי הדם הלבנים, על ידי עידוד מח העצם לייצר יותר תאי דם לבנים, המסייעים לגוף להילחם בזיהום. התרופה כלולה בסל הבריאות. פגפילגרסטים (Pegfilgrastim - (G-CSF באתר האגודה למלחמה בסרטן Pegfilgrastim Walsh, G, Spada, S. "Epogen/Procrit" in: Directory of approved biopharmaceutical products. CRC Press, 2005, pp. 136–37. Pegfilgrastim NEULASTA Prescribing Information USA Holmes FA, O'Shaughnessy JA, Vukelja S, Jones SE, Shogan J, Savin M, Glaspy J, Moore M, Meza L, Wiznitzer I, Neumann TA, Hill LR, Liang BC. J Clin Oncol PMID 11821454 DOI:10.1200/JCO.2002.20.3.727 ניולסטים במאגר התרופות של משרד הבריאות הערך "ניולסטים - Neulastim", באתר "ויקיתרופות" US FDA rejects Sandoz’s Neulasta biosimilar FDA approves first biosimilar to Neulasta to decrease the risk of infection during cancer treatment FDA Approves Coherus' Pegfilgrastim Biosimilar, Udenyca הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גרניקס

האם התכוונתם ל... גרניקס (משחק) – משחק הרפתקה גרניקס (תרופה) – תרופה של חברת טבע
היינריך השישים ושניים, נסיך רויס הקו הצעיר

היינריך השישים ושניים, נסיך רויס הקו הצעיר (בגרמנית: Heinrich LXII Fürst Reuß jüngere Linie;‏ 31 במאי 1785 - 19 ביוני 1867) היה נסיך רויס הקו הצעיר בין השנים 1848 – 1854. היינריך נולד ב-20 באוקטובר 1789 בשלייץ, להיינריך הארבעים ושניים, נסיך רויס-שלייץ וגרה ולקרולינה, נסיכת הוהנלוהה-קירכברג, בתם של כריסטיאן פרידריך קרל, נסיך הוהנלוהה-קירכברג, ולואיזה שרלוטה, נסיכת הוהנלוהה-לנגנבורג. לאחר התפטרותו של היינריך השבעים ושניים, נסיך רויס-אברסדורף-לובנשטיין באוקטובר 1848, בעקבות מהפכות אביב העמים, איחד היינריך את נסיכויות רויס-לובנשטיין, רויס-אברסדורף ורויס-קסטריץ, ומאז כונתה הנסיכות, נסיכות רויס הקו הצעיר. תחת ממשלתו, המדינה קיבלה בשנת 1849 חוקה מודרנית. בשנת 1851 כונן הפרלמנט הראשון החוקתי, ובשנת 1852 תוקנה החוקה יחד עם חוק הבחירות. היינריך מת רווק ולא היו לו ילדים, ולכן, אחיו הצעיר היינריך השישים ושבעה, נסיך רויס הקו הצעיר עלה לשלטון במקומו. מדיה וקבצים בנושא היינריך השישים ושניים, נסיך רויס הקו הצעיר בוויקישיתוף
אשלי מארי

אשלי מוניק מארי (באנגלית: Ashleigh Monique Murray; נולדה ב-18 בינואר 1988) היא שחקנית וזמרתאמריקאית הידועה בעיקר בשל גילומה את הדמות ג'וזי מקוי מהסדרה "ריברדייל". בשנים 2017 עד 2019 שיחקה בתפקיד ראשי ב"ריברדייל", דרמת נעורים מבית "The CW", את דמותה של ג'וזי מקוי, הסולנית הראשית של הלהקה המקומית, "ג'וזי והפוסיקאטס". בשנת 2017 כיכבה בתפקיד הראשי, בסרט המקור של נטפליקס "דידרה ולייני שודדות רכבת". הסרט הוקרן בבכורה עולמית בפסטיבל הסרטים סאנדנס ב-23 בינואר 2017, והופץ בנטפליקס העולמית ב-17 במרץ 2017. ב-2020 עברה לגלם את דמותה של ג'וזי מקוי כחלק מצוות השחקנים הראשי של "קייטי קין", סדרת הבת של "ריברדייל". מדיה וקבצים בנושא אשלי מארי בוויקישיתוף אשלי מארי, ברשת החברתית אקס (טוויטר) אשלי מארי, ברשת החברתית אינסטגרם אשלי מארי, במסד הנתונים הקולנועיים IMDb (באנגלית) אשלי מארי, באתר Rotten Tomatoes (באנגלית) אשלי מארי, באתר MusicBrainz (באנגלית) Ashleigh Murray Responds to the Craziest Riverdale Fan Theories - ELLE, סרטון באתר יוטיוב
היינריך הארבעים ושניים, נסיך רויס-שלייץ וגרה

היינריך הארבעים ושניים, נסיך רויס-שלייץ וגרה (בגרמנית: Heinrich XLII Fürst Reuß-Schleiz und Gera;‏ 27 בפברואר 1752 - 17 באפריל 1818) היה נסיך גרמני מבית רויס. היינריך נולד ב-27 בפברואר 1752, להיינריך השנים עשר, רוזן רויס-שלייץ ולכריסטינה, רוזנת ארבאך-שנברג, בתם של גאורג אוגוסט, רוזן ארבאך-שנברג ופרדיננדה הנרייטה, רוזנת שטולברג-גדרן. בשנת 1784 מת אביו, והיינריך ירש את נחלותיו ותאריו. בשנת 1802 מת היינריך השלושים, רוזן רויס-גרה והיינריך איחד את שתי הרוזנויות תחת שלטונו. בשנת 1806 היינריך קיבל את התואר נסיך מידי נפוליאון. בשנת 1807 הנסיכות הצטרפה לקונפדרציה של הריין, ובשנת 1815 היא הצטרפה לקונפדרציה הגרמנית. ב-17 באפריל 1818 מת היינריך, ובנו היינריך השישים ושניים ירש את נחלותיו ותאריו. היינריך התחתן עם קרולינה, נסיכת הוהנלוהה-קירכברג, בתם של כריסטיאן פרידריך קרל, נסיך הוהנלוהה-קירכברג ולואיזה שרלוטה, נסיכת הוהנלוהה-לנגנבורג, ממנה נולדו לו שמונה ילדים: כריסטינה פיליפינה לואיזה, נסיכת רויס-שלייץ (1781–1866) היינריך החמישים ושמונה, רוזן רויס-שלייץ (1782–1783) כריסטינה פרדיננדה קרולינה, רוזנת רויס-שלייץ (1784–1785) היינריך השישים ושניים, נסיך רויס הקו הצעיר (1785–1854) היינריך השישים וחמישה, רוזן רויס-שלייץ (1788–1790) היינריך השישים ושבעה, נסיך רויס הקו הצעיר (1789–1867) היינריך השישים ושמונה, רוזן רויס-שלייץ (1790–1792) היינריך השבעים ואחד, רוזן רויס-שלייץ (1793–1794) http://www.worldstatesmen.org/German_States4.html
ישיבת דגל ירושלים

ישיבה תורנית לאומית דגל ירושלים היא ישיבה תיכונית תורנית פנימייתית באלעד המשתייכת לזרם התורני לאומי. בראשותה עומד הרב משה יונגשטיין. הישיבה הוקמה בשנת הלימודים תשע"ד (2014) ביוזמתו של הרב משה יונגשטיין, מחנך כיתה י"ב בישיבת דרכי נעם בפתח תקווה ובוגר ישיבת מרכז הרב, ובעידודו ותמיכתו של הרב חנן אידלשטיין, אז ר"מ בישיבת הר המור והיום ראש ישיבת טל ישראל בירושלים, כישיבה שרוב יום הלימודים בה יוקדש ללימודי קודש ומיעוטו ללימודי חול (בשונה מישיבה תיכונית רגילה). בתחילה מיקום הישיבה היה בישיבת בני עקיבא נחלים (נחל יצחק), כעבור שנה וחצי (סוף שנת הלימודים תשע"ו - 2016) עברה למרכז הטכנולוגי במושב, במקום ישיבת נהרדעא שהייתה עד אז שם. בחידון התנ"ך העולמי בשנת תשע"ט זכה תלמיד הישיבה, יונתן ויסמן, במקום הראשון. נכון לשנת הלימודים התשפ"ד, לומדים בישיבה כ-120 תלמידים. חלקם הגדול מתגורר במרכז הארץ. בחודש שבט תשפ"ד עברה הישיבה למשכן הקבע החדש שלה בעיר אלעד . השם של הישיבה נלקח משמה של התנועה של הרב קוק, שקרא ופעל להקים תנועה דתית שתהיה שותפה פעילה בהקמת היישוב היהודי בארץ ישראל, ואף תהיה דומיננטית יותר מהתנועה הציונית החילונית. בדרך זו, סוברת הישיבה, צריכה להתנהל הציונות הדתית, כשותפים פעילים ואף דומיננטיים יותר במדינת ישראל. בשונה מישיבות תיכונית רגילות, לימודי החול נלמדים במשך שעות בודדות ובהיקף מצומצם יותר. מלבד זאת, בישיבה ישנם חוגים ומגמות כבכל ישיבה תיכונית, וכן ניגשים לבגרויות כרגיל. הרב משה יונגשטיין, ראש הישיבה ומקימה, בוגר ישיבת מרכז הרב, תלמידם של הרב מרדכי והרב עמיאל שטרנברג. הרב אבשלום בידני, ר"מ ובעל כושר דיינות, בוגר ישיבת עטרת ירושלים. הרב יאיר אלמוגי, ר"מ, בוגר ישיבת הר המור. הרב נדב ויזל, ר"מ, בוגר ישיבת עטרת נחמיה. הרב אייל חבשוש, ר"מ צהריים (חצר"מ), בוגר ישיבת קרני שומרון. הרב יהונדב מילר, ר״מ סדר ערב, בוגר ישיבת מרכז הרב. אתר האינטרנט הרשמי של ישיבת דגל ירושלים חתן חידון התנ"ך לשנת תשע"ט: יונתן ויסמן מישראל, באתר ערוץ 7 דביר עמר, נחנך בית המדרש החדש בישיבת דגל ירושלים, באתר ערוץ 7, ‏כד טבת ה'תשפד חזון דגל ירושלים, באתר ישיבת דגל ירושלים
ניניה סרסלו

ניניה סרסלו (בפינית: Ninja Sarasalo; נולדה ב-8 במאי 1982) היא זמרת ודוגמנית פינית. סרסלו נולדה בהלסינקי, סבתה הייתה ממוצא שוודי ורוסי. כדוגמנית היא עבדה עבור חברת הקוסמטיקה "Garnier" ותמונותיה הופיעו במגזינים Elle וGQ. היא צעדה בתצוגות אופנה במילאנו ופריז. ב-1999 הופיעה בקליפ של להקת HIM. ב-2001 הופיעה בסרט הצרפתי "Absolument fabuleux" לצד נטלי ביי. ב-2006 ניניה סרסלו הוציאה את הסינגל הראשון שלה כזמרת הנקרא "Fashion" ודורג במקום הראשון בטבלאות בפינלנד, אלבומה הראשון "I Don't Play Guitar" יצא בתחילת 2007. ב-2008 השתתפה בתחרות לבחירת נציג פינלנד לאירוויזיון עם השיר "Battlefield of Love" אך לא עלתה לגמר התחרות. ניניה סרסלו, ברשת החברתית אינסטגרם ניניה סרסלו, במסד הנתונים הקולנועיים IMDb (באנגלית) ניניה סרסלו, באתר MusicBrainz (באנגלית) ניניה סרסלו, באתר Discogs (באנגלית) Ninja Sarasalo, City (בפינית) Tony Latva, Muistathan: Suomen karsinnat 2008, Viisukuppila, ‏2010-09-11 (בפינית)
היינריך החמישים ואחד, נסיך רויס-אברסדורף

היינריך החמישים ואחד, נסיך רויס-אברסדורף (בגרמנית: Heinrich LI. Reuß zu Ebersdorf;‏ 16 במאי 1761 – 10 ביולי 1822) היה נסיך רויס-אברסדורף משנת 1779 ועד למותו בשנת 1822. היינריך נולד ב-16 במאי 1761 בזאלבורג-אברסדורף שהשתייכה לרוזנות רויס-אברסדורף, להיינריך העשרים וארבעה, רוזן רויס-אברסדורף ולקרולינה ארנסטינה, רוזנת ארבאך-שנברג, בתם של גאורג אוגוסט, רוזן ארבאך-שנברג ופרדיננדה הנרייטה, רוזנת שטולברג-גדרן. שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה. בשנת 1779 מת אביו, והיינריך ירש את נחלותיו ותאריו. ב-9 באפריל 1806 שודרגה הרוזנות למעמד של נסיכות, ובשנת 1807 הצטרפה הנסיכות לקונפדרציה של הריין. בשנת 1815 הצטרפה הנסיכות לקונפדרציה של הריין. ב-10 ביולי 1822 מת היינריך, ובנו היינריך השבעים ושניים, נסיך רויס-אברסדורף ירש את נחלותיו ותאריו. ב-16 באוגוסט 1791 התחתן היינריך עם הרוזנת לואיזה פון הוים, בתם של גוטהלף אדולף, רוזן הוים וסופיה אוגוסטה, רוזנת שטולברג-רוסלה, ממנה נולדו לו שלושה ילדים: קרולינה, נסיכת רויס-אברסדורף (1792–1857). היינריך השבעים ושניים, נסיך רויס-אברסדורף (1797–1853). אדלהייד, נסיכת רויס-אברסדורף (1800–1880), התחתנה עם היינריך השישים ושבעה, נסיך רויס הקו הצעיר.
כיוון הנדידה

כיוון הנדידה (באנגלית: Flight Behavior) הוא הרומן השביעי שכתבה הסופרת ברברה קינגסולבר. הוא כיכב ברשימת רבי-המכר של הניו יורק טיימס, העיתונים וושינגטון פוסט ו-USA Today הכריזו עליו בתור "הספר הטוב ביותר של השנה" בשנת 2012 כשיצא לאור, והוא היה מועמד לפרס לסיפורת מאת נשים ב-2013 שבו זכתה הסופרת א. מ. הומס עם הספר "סלח לנו" באותה שנה. הספר תורגם לעברית על ידי יעל סלע-שפירו ויצא לאור בהוצאת כתר ב-2014. העלילה מתרחשת במאה ה-21, ומתמקדת בדֶלֵרובּיָה - עקרת בית ואם צעירה לשני ילדים קטנים החיה בתנאי עוני בחווה בעיירת שוליים בטנסי, מנותקת מקצב החיים הפועם של אמריקה המתקדמת. לדלרוביה היו שאיפות לא אופייניות לעיירה זו בה בבית הספר המקומי אין פיקוח על תוכנית הלימודים והמורים חסרי מוטיבציה: היא ניסתה להתקבל לאוניברסיטה, אבל עם הרקע ההשכלתי הדל שלה לא היה לה סיכוי. בגיל שבע-עשרה נכנסה להריון, נישאה בנישואים חפוזים לקאב, עברה להתגורר בחוות הוריו השתלטנים, ילדה שני ילדים, וחייה נתקעו. יום אחד, כאשר דלרוביה מתכוונת להפגש עם בחור שהכירה כדי לבגוד בפעם הראשונה בבעלה ובכך בעצם להשליך את חייה המוכרים, היא בוחרת לא להרכיב משקפי הראייה שלה, כדי שתיראה במיטבה. במעלה ההר שליד החווה המשפחתית היא רואה חיזיון שהיא מתארת כ"שריפה ללא עשן" שלאחר מכן יתברר שהיו אלו מיליוני פרפרים מסוג דנאית מלכותית ותנועת הכנפיים הכתומות שלהם. החיזיון מוכרז כנס בעיירה ההררית הענייה, אבל כשחוקר פרפרים מקים מעבדה בקרוואן שבחצר ביתה של דלרוביה הוא מספק להם הסבר מדעי לתופעה. נדידת הדנאית מאזורים קרים בצפון אמריקה לדרום החם היא תופעה ידועה, אלא שהפעם במקום להגיע להרי מקסיקו הגיעו הפרפרים לאזור הררי בארצות הברית. החוקר מזהיר ששינוי ההתנהגות של הפרפרים הוא סימפטום מטריד של ההתחממות עולמית ושהפרפרים בסכנת הכחדה בעקבות שינוי מסלול חייהם. חיי העיירה השלווים משתנים בעקבות הופעת תקשורת וקהל רב של מבקרים וגם חייה של דלרוביה עוברים תפנית חדה. לראשונה היא עובדת בשכר (כעוזרת של החוקר) ומגלה עניין מחודש במדע. הספר משלב מגוון של נושאים: ההתחממות הגלובלית והשפעת האדם על הטבע, הפערים הבין-חברתיים בארצות הברית, פערי מדע-אמונה, יחסים בתוך משפחה – חמות-כלה, הורים-ילדים – הגשמה עצמית, וחברות. קינגסולבר סיפרה בראיונות שרצתה במשך שנים רבות לכתוב רומן על איך אנחנו חושבים ומדברים על שינוי האקלים, ומדוע אנחנו לא מדברים על זה ולמה כל כך קשה לדבר על זה כי סיפורים וספרות יכולים לעזור לנו לשקול להסתכל על העולם אחרת. היא מרגישה שבעזרת פרוזה ניתן לארוז את המדע באופן שאינו מאיים עבור קהל גדול יותר ולעורר אמפתיה. הרעיון לאירוע שיפעיל את הסיפור, הופיע לה בחלום בו ראתה את מיליוני הפרפרים ודמיינה איך מחצית האנשים יראו בו נס שאורגן על ידי אלוהים והאנשים האחרים יראו בכך הוכחה מחרידה להתחממות הגלובלית. הספר גם עוסק באימהות. לטענת הסופרת אימהות בחברה שלנו עברה רומנטיזציה עד כדי כך שזה כמעט נגד החוק לומר שיש רגעים ביום שאת שונאת את הילדים שלך ולכן זה היה אתגר ליצור דמות שהיא אמא כזו, שאוהבת את ילדיה, אך האימהות לא מספקת אותה בכלל. ‏ 10 ספרים שאהבנו ב-2012 באתר USA Today (באנגלית) ביקורת ספר: ״כיוון הנדידה״ מאת ברברה קינגסולבר באתר המלצות על ספרים "אנשי הספר" הקלטה ותעתיק של שיחה עם ברברה קינגסולבר ב- CBC Radio ריאיון עם ברברה קינגסולבר לטיים, 8 בנובמבר 2012 (באנגלית) Barbara Kingsolver: 'Motherhood is so sentimentalised in our culture', Guardian, ‏11 במאי 2013
באן

באן (בהונגרית: Bán) היה תואר אצולה בהונגריה, בנסיכות ולאכיה, בנסיכות מולדובה ובכמה מארצות חצי האי הבלקני. נראה שמקור השם הוא במילה המונגולית bajan, במשמעות של בעל נכסים. המילה הגיעה לעמי האזור באמצעות האווארים. הבאן היה כינויו של רוזן הונגרי במחוזות הגבול המזרחיים ומהשפה ההונגרית התואר עבר גם אל הרומנית, הסרבית והצ'כית. בוולאכיה הבאן היה אציל בעל אחוזה, החשוב שבין הדרגטורים. הבאן הרומני הוא האציל היחיד המוסמך להטיל עונש מוות. התואר מופיע לראשונה במועצה המלכותית של מירצ'אה הזקן. מסוף המאה ה-15 הבאן הוא מנהיג/שליט המחוז אולטניה. החל משנת 1761 כבר לא הוצב באן באולטניה, אלא ממלא מקום לבאן, בכינוי הטורקי, הקאימאקאן של קראיובה. באנים היו מורשים להטביע מטבעות, לכן ניתן השם באן למטבע הכסף רומני ובמשך הזמן זה הפך להיות השם הרומני לכל מטבע. המטבע הרומני לאו מתחלק ל-100 באני. חבל ארץ במפגש גבולות רומניה, הונגריה וסרביה, שנשלט תקופה ארוכה במהלך ההיסטוריה על ידי באן, נקרא על כן באנאט. בנסיכות מולדובה הבאן היה דרגטור רב מעלה, שרק הספטאר הגדול היה גבוה ממנו בדרגתו. הכנסתו נקבעה כאחוז מסוים מהכנסות שנוצרו ממכירות המלח שנחצב במכרות אוקנלה מאר (Ocnele Mari). * Constantin C. Giurescu, Istoria Românilor, volumul III באן, באתר אנציקלופדיה בריטניקה (באנגלית) מילון מקוון רומני-רומני ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
Madame X Tour

Madame X Tour הוא סיבוב ההופעות האחד עשר של הזמרת-יוצרת האמריקאית מדונה אשר החל באמריקה הצפונית ואירופה. סיבוב ההופעות כלל כ-92 הופעות והחל ב-17 בספטמבר 2019, והסתיים, ב-8 במרץ 2020. סיבוב הופעות זה מלווה את צאת אלבומה הארבעה-עשר, Madame X שיצא ביוני באותה השנה. "God Control" "Dark Ballet" "Human Nature" "Express Yourself" "Madame X Manifesto" (קטע מעבר) "Vogue" "I Don't Search I Find" "Papa Don't Preach" / "American Life" "Coffin" (קטע מעבר) "Batuka" "Fado Pechincha" "Killers Who Are Partying" "Crazy" "Welcome to My Fado Club" / "La Isla Bonita" "Sodade" "Medellín" "Extreme Occident" "Rescue Me" (קטע מעבר) "Frozen" "Come Alive" "Future" "Crave" "Like a Prayer" "I Rise" בעקבות מגפת הקורונה ביטלה מדונה את המופע שהיה צריך להתקיים ב-10 במרץ 2020, בפריז שבצרפת ואת המופע שהיה צריך להתקיים ב-11 במרץ באותה השנה, באותו המקום גם כן. זאת בנוסף לכך שביטלה עשרה מופעים נוספים בעקבות פציעה חמורה. את שלושת המופעים שהיו צריכים להתקיים בבוסטון ביטלה גם כן, בעקבות סיבות רפואיות. המופע שהיה צריך להתקיים ב-12 בנובמבר 2019, בוטל בשל בעיות בתזמון, תוך שמופע הפתיחה שהיה צריך להתקיים ב-15 בספטמבר 2019, בוטל בגלל בעיות בהפקה. המופע שהיה צריך להתקיים במקומו ב-7 באוקטובר באותה השנה, בוטל גם כן בעקבות בעיות רפואיות. מדיה וקבצים בנושא Madame X Tour בוויקישיתוף Claire Shaffer, Claire Shaffer, Madonna Announces Intimate Theater Performances in ‘Madame X’ Tour, Rolling Stone, ‏2019-05-06 (באנגלית) Madonna | News | Madame X Tour: New Shows Added in New York & Los Angeles, madonna.com (באנגלית) "Madame X Tour" tem encerramento antecipado por conta do coronavírus, PAPELPOP, ‏2020-03-08 (בפורטוגזית) Madonna cancels final 'Madame X' show because of 'indescribable pain', NBC News (באנגלית) Madonna Cancels Boston Madame X Tour Concerts | Billboard, www.billboard.com, ‏2019-11-27 (באנגלית) The Wiltern, archive.is, ‏2019-10-31 Madonna Delays ‘Madame X’ Tour – Variety, web.archive.org, ‏2019-10-31 Madonna injured, postpones Brooklyn 'Madame X' show, archive.ph, ‏2019-10-31 "Madame X Tour Will Now Start Sept 17th at BAM Howard Gilman Opera House". Madonna Official Website. August 27, 2019. Retrieved August 27, 2019. Rádio Comercial, Três concertos de Madonna no Coliseu dos Recreios, Rádio Comercial (בפורטוגזית)
יהדות יוגוסלביה

יהדות יוגוסלביה הייתה קהילה יהודית גדולה המורכבת ממספר רב של קהילות שחיו במספר אזורים, באזור הבלקן, המרכיבים את יוגוסלביה. הקהילה היהודית ביוגוסלביה הייתה אחת המגוונות באזור הבלקן שכן היא מורכבת מקהילות מסלובניה, סרביה ומונטנגרו, בוסניה והרצגובינה, קרואטיה ומקדוניה וכן כל אחת מהן נשלטה כולה או בחלקה על ידי מעצמה שונה בעיתות שונות ולכן כל אחת מהן מגוונת עד מאוד ויחד הן יוצרות מגוון רחב של קהילות אשכנזיות וספרדיות. היהודים הראשונים הגיעו ליוגוסלביה בעת הכיבוש של האימפריה הרומית במקום. גלי ההגירה משמעותיים יותר הגיעו בסוף המאה ה-15, לאחר גירוש ספרד, כאשר יהודים מספרד שהגיעו לסלוניקי וקושטא חיפשו מקורות פרנסה, לאחר שלא הצליחו למצוא כאלה בערים אליהן הגיעו, ולכן היגרו לבלגרד שבסרביה, לסרייבו שבבוסניה ולסקופיה וביטולה שבמקדוניה. לאחר מלחמת העולם הראשונה, אוחדו כל מדינות האזור ולכן אוחדו גם הקהילות יחדיו. במהלך מלחמת העולם השנייה הופרדו יוגוסלביה, סרביה וקרואטיה ומתוך קהילות גדולות של כ-80,000 יהודים בכולן יחד, נותר רק מספר אלפים מועט של יהודים. לאחר מלחמת העולם השנייה נותרה יוגוסלביה מדינה אחת מאוחדת עד מלחמת יוגוסלביה שבעקבותיה פורקה למספר מדינות. יהדות סלובניה יהדות קרואטיה יהדות מקדוניה הצפונית יהדות סרביה יהדות מונטנגרו יהדות בוסניה והרצגובינה הושע יעקבי שואת יהודי יוגוסלביה ד"ר שמחה גוטמן, היהודים ביוגה-סלויה, בתוך: אפריון, כרך ג', סייני תרפ"ז (1926–1927), עמ' 170–172. יוסי קוגלר, "שואת יהודי יוגוסלביה", באתר יד ושם התאחדות עולי יוגוסלביה לשעבר בישראל, "נשכחים" – על שואת יהודי יוגוסלביה, באתר Youtube יהודי יוגוסלביה בימי השואה, במסגרת הסכת עולמי עם יצחק נוי, תאגיד השידור הישראלי – כאן
Courage World Tour

Courage World Tour הוא סיבוב ההופעות הארבעה עשר של הזמרת-יוצרת הקנדית סלין דיון אשר מתקיים בצפון אמריקה ואירופה. סיבוב ההופעות כולל בתוכו כ-52 הופעות בסך הכול, והוא החל ב-18 בספטמבר 2019, והסתיים ב-8 במרץ 2020. סיבוב הופעות מלווה את צאת אלבומה השנים עשר בשפה האנגלית של סלין דיון, Courage. בנובמבר 2019, הוציאה סלין דיון להוציא את אלבומה השנים עשר בשפה האנגלית Courage, עליו נתמך סיבוב ההופעות. ההופעה הראשונה במסגרת סיבוב ההופעות התקיימה בקוויבק סיטי ב-18 בספטמבר 2019. כמו כן, שמו של סיבוב ההופעות נגזר משמו של האלבום עליו הוא נתמך. במהלך סיבוב ההופעות עתידה דיון להופיע בגני יהושע, בהופעה שלא תעלה על 20,000 צופים. כמו כן, חייבה דיון את הקהל אשר יגיע למופעים שלה לבוא בלבוש אלגנטי בלבד. רשימת השירים מההופעה בקוויבק סיטי (18 בספטמבר 2019): "It's All Coming Back to Me Now" "Dans un autre monde" "Terre" "À vous" "I'm Alive" "The Power of Love" "L'amour existe encore" "Beauty and the Beast" "Encore un soir" "You're the Voice" "Regarde-moi" "Un garçon pas comme les autres (Ziggy)" "Courage" "All by Myself" "Lying Down" "Tous les blues sont écrits pour toi" "S'il suffisait d'aimer" "Let's Dance" /"Another One Bites the Dust" / "Flying on My Own" / "Kiss" / "River Deep, Mountain High" / "Lady Marmalade" "My Heart Will Go On" "Pour que tu m'aimes encore" מדיה וקבצים בנושא Courage World Tour בוויקישיתוף Céline Dion Official Website, In Concert, Céline Dion Official Website (באנגלית) כל הפרטים: ההופעה של סלין דיון בישראל, באתר ynet, 26 בספטמבר 2019 היפה וההופעה החיה: סלין דיון מגיעה לישראל. כמה זה יעלה לכם?, באתר וואלה, 26 בספטמבר 2019 סלין מבקשת: הקהל יגיע למופע לפי קוד לבוש אלגנטי, באתר ‏מאקו‏, 26 בספטמבר 2019 In Concert | CelineDion.com, www.celinedion.com Céline Dion Cancels Concerts Because of Common Cold, Doesn't Have COVID-19, PEOPLE.com (באנגלית) Zach Seemayer‍ ETOnline.com, Celine Dion Postpones North American Tour Dates After Testing Negative For Coronavirus, ET Canada, ‏2020-03-12 Hussein YassineEntertainment 2 months ago 2 min read, Celine Dion Just Canceled Her Upcoming Performance in Beirut, The961, ‏2020-01-03 (באנגלית)
ארנק

ארנק הוא אביזר אחסון קטן (בדרך כלל בגודל כיס). באופן כללי הוא מיוצר מבדים, עורות או פוליוויניל כלוריד (סוג של פלסטיק) והוא משמש לשמירת דברים יקרי ערך, ובכללם כרטיסי אשראי, כסף, רישיונות נהיגה וכמו כן קבלות, תעודות אחרות למיניהן ולעיתים גם תמונות קטנות. הארנקים התפתחו כמעט מיד אחרי הכנסת שטרות הכסף למערב במאה ה־17. עד הופעת השטרות, ארנקים דמו יותר לשקיקים, ששימשו לאחסנת מטבעות. ארנקים מוקדמים היו עשויים בעיקר מעור בקר או סוסים וכללו שקיק קטן שהכיל מעין "כרטיסי ביקור" (אמצעי הזדהות מוקדם, מעין מקביל המאה ה־17 לתעודת הזהות). אצילים נהגו להטיל שקיקי מטבעות כאלה לידי מי שסיפק להם שירות משביע רצון. שקיקי עור כאלה שימשו במערב ארצות הברית במאה ה־19 בתקופת הבהלה לזהב, לשמירת גרגרי הזהב, שבני המזל הצליחו לסנן בחלקות החזקה שלהם. שקיקי זהב כאלה היו מוטחים על גבי דלפקי מסבאות ושולחנות קלפים. הגרסה הנשית לארנקים אלה היה החריט (reticule) שנשים היו נושאות בידן או קושרות בנשפי ריקודים אל פרק ידן. חריט מרושת כזה היה מכיל בדרך כלל מטפחת בד רקומה ומבושמת, כרטיסי ביקור להשאיר בבתי שכנים, קרובים ומכרים, ולעיתים גם בקבוק מלחי הרחה, למקרה של עילפון פתע. הארנק המתקפל המודרני, בעל "חריצי כרטיסים" מרובים, הגיע לגודלו התקני בראשית שנות השישים של המאה ה־20, עם המצאת כרטיס האשראי הראשון ב־1951. עיצוב הארנקים נותר ללא שינוי ניכר לאורך רוב סוף המאה ה־20, למעט המצאת הצמדן בשנות השבעים. כיום ניתן למצוא ארנקים במספר רב של צבעים, צורות ועיצובים של עשרות מעצבים, מחומרים שונים כמו עור וחיקוייו, חומרים פלסטיים, שילובים של אריג עם חומרים אחרים ועוד. ארנקי גברים מיועדים על פי רוב לנשיאה בכיס, בגודל ובצורה המותאמים לכך. נשים נושאות על פי רוב את ארנקיהן בתוך תיקי כתף או ארנקי-יד, שבחלקם קבועים כיסים לאחסון כרטיסי אשראי ותעודות. עד לפני שנים אחדות רווחה האופנה של ארנקי נשים שטוחים, נטולי רצועות, שהוחזקו תחת הזרוע וחייבו ארנקי כסף דקים, שאינם תופסים נפח רב מדי. הארנק עוצב במקור לנשיאת כסף, אך כיום הוא משמש גם לאחסון כרטיסים למיניהם, על כן עיצובם הנוכחי של ארנקים שם דגש יותר על מקום לכרטיסים ופחות על מקום לשטרות ומטבעות. לעיתים מקובל להחזיק את המטבעות בארנק קטן נפרד, לשם נוחיות. בשנים האחרונות הפך הארנק להיות אביזר אופנה (בדומה לתיק או שעון), וחברות רבות מייצרות ארנקים בעיצובים מיוחדים תוך שילוב חומרים מגוונים. גם ארנקי העור עברו שדרוג וכיום ניתן למצוא צבעוניות רבה בארנקים אלו (ולא רק ארנקים שחורים וחומים קלסיים). ארנקים הם לעיתים קרובות מטרה לכייסים. יש בעלי ארנקים שמשתמשים בשרשראות שקושרות את הארנק לדש מכנסיהם או מעילם, ויש כאלו שמניחים אותו בכיס פנימי שאין אפשרות להגיע אליו מבלי לעורר את תשומת לבו של בעל הארנק. שיטה נוספת למניעת כיוס היא שימוש בארנקים מדגמים חדשים יותר, שהם דקים יותר, ובכך מסווים מהכייס את מיקום הארנק.
קרחון גרגורי (אנטארקטיקה)

קרחון גרגורי (באנגלית: Gregory Glacier) הוא קרחון בחוף המערבי של ארץ גרהאם שבאנטארקטיקה. הקרחון נשפך לתוך מפרצון סיירבה, מצפון לקרחון ברגה. גובהו של הקרחון 627 מטרים מעל פני הים. הקרחון מופיע לראשונה במפה של ממשלת ארגנטינה משנת 1957. שמו של הקרחון ניתן לו על ידי הוועדה המייעצת לשמות אנטארקטיים של בריטניה בשנת 1960. הקרחון נקרא על שמו של הולינגוורת' פרנקלין גרגורי (Hollingsworth Franklin Gregory), מהנדס אווירונאוטיקה אמריקאי שהיה חלוץ בפיתוח מסוקים ושימוש בהם. • M. G. Laird, G. D. Mansergh & J. M. A. Chappell (1971), Geology of the Central Nimrod Glacier area, Antarctica, PP 436 - 437, New Zealand Journal of Geology and Geophysics, 14:3, 427-468, DOI: 10.1080/00288306.1971.10421939 קרחון גרגורי באתר הסקר הגאולוגי של ארצות הברית קרחון גרגורי באתר הגאזט האנטארקטי של ממשלת ניו זילנד קרחון גרגורי באתר הגאזט האנטארקטי של ממשלת אוסטרליה קרחון גרגורי באתר הגאזט האנטארקטי המשווה SCAR של ממשלת אוסטרליה מפת אזור קרחון גרגורי תצלום לוויין של אזור הקרחון, תוך סימון אתרים נוספים באזור באתר copernix מידע גאוגרפי והיסטורי מידע גאוגרפי פועלו של פרנקלין גרגורי בתחום מסוקי הקרב James W. Williams, A History of Army Aviation: From Its Beginnings to the War on Terror, P 32